বাকশালীরা প্রতি কথায় একাত্তরের যুদ্ধ ও মু্ক্তিযুদ্ধের চেতনার কথা বলে। কিন্তু কি সে মুক্তিযুদ্ধ এবং কি সে মুক্তিযুদ্ধের চেতনা? এ নিয়ে ইসলামপন্থিগণ খামোশ। কিন্তু সে কৌশলটিতে হিকমত নেই। ঈমানদারের দায়িত্ব তো সত্যকে সর্বসামর্থ দিয়ে প্রকাশ করা। তথা সত্যের পক্ষে সাক্ষি দেয়া। একাত্তরকে ঘিরেও তো বহু সত্য ঘটনা রয়েছে। সে সত্য প্রকাশ না পেলে তো মিথ্যাই সত্যকে ঢেকে ফেলবে। একাত্তরকে ঘিরে তো সেটিই ঘটেছে। তাই একাত্তর নিয়ে প্রকৃত সত্যকে প্রবল ভাবে তুলে ধরাটি ঈমানদারের দায়িত্ব। বাকশালীদের লুকানো ইতিহাস নতুন প্রজন্মকে জানাতে হবে। যা আজ মুক্তিযুদ্ধ বা স্বাধীনতার যুদ্ধ রূপে মর্যদা পাচ্ছে সেটি ছিল পাকিস্তান থেকে বিচ্ছিন্নতার যুদ্ধ। ভারতের কাশ্মীর, আসাম, নাগাল্যান্ড, মনিপুর, মিজোরামে তেমন একটি বিচ্ছিন্নতার যুদ্ধ চলছে বিগত ৬০ বছর ধরে। সে যুদ্ধে এখনও বিজয় আসেনি।ফলে যারা সে বিচ্ছিন্নতার সাথে লিপ্ত তারা মুক্তিযোদ্ধার মর্যদা পায়নি। তাদের যুদ্ধটি স্বাধীনতার যুদ্ধ রূপেও চিত্রিত হয়নি। বরং যারা সে যুদ্ধটি প্রানপণে লড়ছে এবং অনেকে প্রানও দিচ্ছে তারা চিত্রিত হচ্ছে সন্ত্রাসী ও ভারতের সংহতির দুষমন রূপে।সেটি যেমন ভারতের কাছে তেমনি বাংলাদেশের বাকশালীদের কাছে। স্বাধীনতাকামী সে যোদ্ধাদের মধ্য থেকে যারা বাংলাদেশে আশ্রয় নিয়েছিল হাসিনা সরকার তাদেরকে সন্ত্রাসী আখ্যায়ীত করে ভারতের হাতে তুলে দিচ্ছে। কথা হলো বাঙালীর একাত্তরের বিচ্ছিন্নতার যুদ্ধ থেকে কাশ্মীর, আসাম, নাগাল্যান্ড, মনিপুর, মিজোরামের যুদ্ধগুলির পার্থক্য কোথায়? তাদের কাছে যদি নিজেদের পাকিস্তান থেকে বিচ্ছিন্নতার চেতনাটি একাত্তরের চেতনা রূপে পুজনীয় হয় তবে তাদের সে চেতনাটি বাকশালীদের কাছে মর্যাদা পায় না কেন? তাদের বিচ্ছিন্নতার যুদ্ধের বিরুদ্ধে দাঁড়িয়েছে ভারতের সেনাবাহিনী। পাকিস্তান সেনাবাহিনী তো একই ভাবে দাঁড়িয়েছিল নিজ দেশের বিচ্ছিন্নতাবাদীদের বিরুদ্ধে। ভারতীয় সেনাবাহিনীর সাথে সহযোগিতা করছে হাসিনা সরকার। পাকিস্তানের সেনাবাহিনীর সাথে রাজাকারদের সহযোগিতা যদি দোষের হয়ে থাকে তবে ভারতীয় সেনাবাহিনীর সাথে সহযোগিতা নিন্দনীয় হবে না কেন? রাজকারগণ পাকিস্তানকে নিজ দেশ মনে করতো। নিজ দেশের পক্ষে লড়াইকে কি দালালী বলা যায়? বলা যায় কি মানবতা-বিরোধী অপরাধ? অথচ হাসিনা ও তার সহযোগীগণ যে ভারতকে সাহায্য করছে সেটি তাদের নিজেদের দেশ নয়।একাত্তরের চেতনার বুলি যে কতটা নীতি শূণ্য ও ভন্ডামিপূর্ণ সেটি কি এরপরও বুঝতে বাঁকি থাকে?